मसौढ़ी (बिहार). जहानाबाद के घोसी थाना के छोटकी मठ गांव के 21 वर्षीय एक युवक का पांच अपराधियों ने हथियार के बल पर बीते शनिवार की शाम अपहरण कर लिया और कादिरगंज थाना के महुआबाग में ले जाकर पीट-पीट कर उसकी हत्या करने के बाद शव को कुएं में डाल दिया। इधर ग्रामीणों की सूचना पर मौके पर पहुंचे युवक के परिजनों ने शव की पहचान की।
पुलिस ने शव को बरामद कर पोस्टमार्टम के लिए पीएमसीएच भेज दिया। इस संबंध में युवक की मां कुलवंती देवी ने कादिरगंज थाना के महुआबाग ग्रामवासी ब्रजनंदन यादव, बल्लम यादव, सत्येंद्र यादव, सेठवा यादव व विजिंद्र यादव के खिलाफ रविवार को नामजद प्राथमिकी दर्ज कराई है।इधर पुलिस इसे युवक के विक्षिप्त होने के कारण खुद कुएं में गिर जाने से हुई मौत बता रही है। हालांकि उसे पोस्टमार्टम रिपोर्ट आने का इंतजार है।
पांच के खिलाफ प्राथमिकी दर्ज
जहानाबाद जिला के घोसी थाना के छोटकी मठ ग्रामवासी रमेश रविदास का पुत्र कमलो कुमार बीते शनिवार की शाम बाजार गया था। जब वह घर नहीं लौटा तो परिजनों ने उसकी तलाश की। आरोप है कि इसी दौरान कुछ ग्रामीणों की सूचना पर जब कुलवंती देवी कादिरगंज थाना के पंडितगंज बाजार गई तो उसने देखा कि सभी आरोपी हथियार के बल पर उसके पुत्र का अपहरण कर उसे महुआबाग की ओर ले जा रहे हैं। जब उसने इसका विरोध किया तो आरोपियों ने हथियार के बल पर उसे डरा धमका कर भगा दिया। बाद में उसका शव कुएं से मिला। इधर रविवार को कुछ ग्रामीणों की सूचना पर कमलेश के परिजन मौके पर पहुंचे और शव की पहचान की।
hin_Deva hin_Deva mag_Deva hin_Deva